กูรูส่องกลุ่มพลังงาน-ปิโตรฯปรับตัวลงแรงแนะได้เวลาเก็บเลือก PTTGC-TOP เด่น
กลุ่มพลังงาน-ปิโตรฯแนวโน้มกำไรสุทธิครึ่งหลังปี 58 คาดว่าจะปรับตัวลดลงแรง เทียบช่วงเดียวกันของปีก่อน, เทียบไตรมาสก่อนหน้า เป็นผลมาจากราคาน้ำมันดิบได้รับผลกระทบจากความกังวลต่อการระหว่างสหรัฐฯกับอิหร่านที่จะทำให้มีน้ำมันดิบเข้าสู่ตลาดที่ oversupply อยู่แล้วเพิ่มขึ้น ส่งผลให้ราคาน้ำมันดิบ QTD ปรับตัวลดลงแรงมากกว่า 30% ซึ่งจะส่งผลกระทบให้กำไรของ PTTEP, PTT อยู่ในระดับต่ำและกลุ่ม Downstream มีผลขาดทุนจากสต๊อกน้ำมันดิบเป็นจำนวนมาก อย่างไรก็ตามเราเริ่มชอบหุ้นกลุ่ม Downstream หลังจากที่ราคาหุ้นได้ปรับตัวลดลงมามากกว่า 30-42% โดยแนะนำให้นักลงทุนหาจังหวะในการเข้าลงทุนในช่วงเดือน ต.ค. เป็นต้นไป มี PTTGC, TOP เป็นหุ้นเด่น
28 ส.ค. 2558

บล.โนมูระ พัฒนสิน ระบุในบทวิเคราะห์วันนี้ (28 ส.ค.) ว่า กลุ่มพลังงานและปิโตรเคมีรายงานกำไรไตรมาส 2/58 ที่ 52,449 ล้านบาท (-13% เทียบช่วงเดียวกันของปีก่อน, +13% เทียบไตรมาสก่อนหน้า) โดยการลดง เทียบช่วงเดียวกันของปีก่อน เป็นผลมาจากราคาพลังงานเฉลี่ยปรับตัวลดลงส่งผลให้กำไรของ PTT, PTTEP, BANPU ปรับตัวลดลง ในส่วนของเทียบไตรมาสก่อนหน้า ราคาน้ำมันดิบปรับตัวเพิ่มขึ้น 10% เทียบไตรมาสก่อนหน้า ส่งผลให้กลุ่มโรงกลั่นและปิโตรเคมีมีกำไรเติบโตแรงจาก Stock gain
สำหรับแนวโน้มกำไรสุทธิครึ่งหลังปี 58 คาดว่าจะปรับตัวลดลงแรง เทียบช่วงเดียวกันของปีก่อน, เทียบไตรมาสก่อนหน้า เป็นผลมาจากราคาน้ำมันดิบได้รับผลกระทบจากความกังวลต่อการระหว่างสหรัฐฯกับอิหร่านที่จะทำให้มีน้ำมันดิบเข้าสู่ตลาดที่ oversupply อยู่แล้วเพิ่มขึ้น ส่งผลให้ราคาน้ำมันดิบ QTD ปรับตัวลดลงแรงมากกว่า 30% ซึ่งจะส่งผลกระทบให้กำไรของ PTTEP, PTT อยู่ในระดับต่ำและกลุ่ม Downstream มีผลขาดทุนจากสต๊อกน้ำมันดิบเป็นจำนวนมาก อย่างไรก็ตามเราเริ่มชอบหุ้นกลุ่ม Downstream หลังจากที่ราคาหุ้นได้ปรับตัวลดลงมามากกว่า 30-42% โดยแนะนำให้นักลงทุนหาจังหวะในการเข้าลงทุนในช่วงเดือน ต.ค. เป็นต้นไป มี PTTGC, TOP เป็นหุ้นเด่น